b'\n_START_ARTICLE_\nHofleverand\xc3\xb8r\n_START_PARAGRAPH_\nEn hofleverand\xc3\xb8r er en betegnelse, der kan tildeles en leverand\xc3\xb8r af varer og eller tjenesteydelser til hoffet. _NEWLINE_Udn\xc3\xa6vnelsen giver pr\xc3\xa6dikatholderen lov til at benytte kongekronen sammen med pr\xc3\xa6dikatet og firmanavnet p\xc3\xa5 skilte, brevpapir og emballage._NEWLINE_I Danmark anvendtes indtil 2008 b\xc3\xa5de betegnelserne Kongelig Hofleverand\xc3\xb8r og Leverand\xc3\xb8r til Det Kongelige Danske Hof. F\xc3\xb8rstn\xc3\xa6vnte anvendes til virksomheder, der har direkte kontakt med hoffet (f.eks. mindre virksomheder), der ogs\xc3\xa5 gav mulighed for at anvende kongev\xc3\xa5bnet, mens sidstn\xc3\xa6vnte finder anvendelse, n\xc3\xa5r virksomheden "blot" leverer til hoffet._NEWLINE_Siden 2008 anvendes kun betegnelsen Kongelig Hofleverand\xc3\xb8r, dog har virksomheder, der blev udn\xc3\xa6vnt under den tidligere ordning, mulighed for at forts\xc3\xa6tte som hidtil.\n_START_SECTION_\nProgramserien "Hofleverand\xc3\xb8rerne" p\xc3\xa5 TV2 Danmark\n_START_PARAGRAPH_\nMandag d. 6. oktober 2014 viste TV2 for f\xc3\xb8rste gang programserien Hofleverand\xc3\xb8rerne. _NEWLINE_Programserien g\xc3\xa5r t\xc3\xa6t p\xc3\xa5 udvalgte virksomheder med pr\xc3\xa6dikatet "Kongelig Hofleverand\xc3\xb8r" og har fokus p\xc3\xa5 h\xc3\xa5ndv\xc3\xa6rk, historie og traditioner._NEWLINE_Der er vist 3 s\xc3\xa6soner af programserien p\xc3\xa5 TV2. _NEWLINE_S\xc3\xa6sonerne blev vist f\xc3\xb8rste gang: _NEWLINE_S\xc3\xa6son 1: 2014_NEWLINE_S\xc3\xa6son 2: 2015_NEWLINE_S\xc3\xa6son 3: 2016'